CELEX: 62019TB0210
Language: bg
Date: 2019-12-17 00:00:00
Title: Дело T-210/19: Определение на Общия съд от 17 декември 2019 г. — Società Agricola Tenuta di Rimale и др./Комисия (Жалба за отмяна — Обща селскостопанска политика — Задължителни правила за регулиране на предлагането на сирене със защитено наименование за произход — Отхвърляне на искането за приемане на актове за изпълнение — Акт, неподлежащ на обжалване — Недопустимост)

24.2.2020   
            
            
               BG
            
            
               Официален вестник на Европейския съюз
            
            
               C 61/43
            
         
      Определение на Общия съд от 17 декември 2019 г. — Società Agricola Tenuta di Rimale и др./Комисия
      (Дело T-210/19) (1)
      
      (Жалба за отмяна - Обща селскостопанска политика - Задължителни правила за регулиране на предлагането на сирене със защитено наименование за произход - Отхвърляне на искането за приемане на актове за изпълнение - Акт, неподлежащ на обжалване - Недопустимост)
      (2020/C 61/55)
      Език на производството: италиански
      
         Страни
      
      
         Жалбоподател: Società Agricola Tenuta di Rimale Ss (Фиденца, Италия) и други 9 жалбоподатели, чиито имена са посочени в приложение към определението (представители: M. Libertini, A. Scognamiglio и M. Spolidoro, адвокати)
      
         Ответник: Европейска комисия (представители: D. Bianchi и F. Moro)
      
         Предмет
      
      Молба на основание член 263 ДФЕС за отмяната на твърдяното решение в писмото на Комисията от 6 февруари 2019 г. [Ares(2019) 677860] за отхвърляне на искането на жалбоподателите, от една страна, да се констатира твърдяното нарушение от италианските власти на Регламент (ЕС) № 1308/2013 на Европейския парламент и на Съвета от 17 декември 2013 година за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (ОВ L 347, 2013 г., стр. 671), както и на член 101 ДФЕС, и от друга страна, Комисията да приеме актове за изпълнение на основание член 150, параграф 8 от посочения регламент, с които да се изиска отмяната от страна на Италианската република на правилата за регулиране на предлагането на сиренето parmigiano reggiano за периода 2017—2019 г.
      
         Диспозитив
      
      
                  1)
               
               
                  
                     Отхвърля жалбата като недопустима.
                  
               
            
                  2)
               
               
                  
                     Осъжда Società Agricola Tenuta di Rimale Ss и останалите жалбоподатели, чиито имена са посочени в приложение, да заплатят съдебните разноски.
                  
               
            
         (1)  ОВ C 213, 24.6.2019 г.